Мари Старá
413827@mail.muni.cz
Екатерина Герасимова
kittykat3756@gmail.com
Мајкл Хил
mdhillca@gmail.com
Џим Кембел
jcampbell@gnome.org
Допустите другима да прегледају и посредују са вашом радном површи користећи ВНЦ.

# Делите радну површ

Можете да допустите другима да прегледају и управљају вашом радном површином са другог рачунара са програмом за преглед радне површи. Подесите Удаљена радна површ да дозволите другима да приступе вашој радној површи и да подесе поставке безбедности.

Ако желите да се пријавите на ваш кориснички налог са уадаљености, видите Удаљена пријава.

Отворите преглед Активности и почните да куцате Систем.

Изаберите Поставке Систем из резултата. Ово ће отворити панел Систем.

Изаберите Удаљена радна површ да отворите панел Дељење радне површи.

Да пустите друге да прегледају вашу радну површ, поставите прекидач Удаљена радна површ на укључено. Ово значи да ће неко други бити у могућности да покуша да се повеже на ваш рачунар и да прегледа шта се налази на вашем екрану.

Да пустите друге да посредују са вашом радном површи, поставите прекидач Даљинско управљање на укључено. Ово може да омогући другој особи да помера вашег миша, покреће програме, и разгледа датотеке на вашем рачунару, у зависности од безбедносних подешавања која тренутно користите.

# Повезивање

Одељак Како да се повежем приказује Назив уређаја и Прикључник који се могу користити на рачунару који се повезује. Кликните на дугме поред сваког уноса ако желите да га ставите у оставу. Веза такође може бити успостављена коришћењем ваше ИП адресе.

Ако такође укључите Удаљену пријаву, поставиће њен број прикључника на 3389. То значи да ће Дељење радне површи да користи неки други прикључник, на пример 3390.

Ако број прикључника није 3389, наведите га приликом повезивања.

Када се други рачунар успешно повеже на вашу радну површ, видећете иконицу Екран је дељен, у области стања вашег система.

Ако текст постављен као Назив уређаја може да се уређује, можете да измените назив вашег рачунара на мрежи.

# Потврђивање идентитета

Одељак Детаљи пријаве приказује корисничко име и лозинку која ће се користити у софтверу клијента за повезивање на вашу радну површ.

Кликните на дугме Провери шифровање да прикажете отисак шифровања. Упоредите га са вредношћу коју прикаже клијент приликом повезивања: треба да буду истоветне.

# Клијенти

За повезивање на вашу радну површ са другог рачунара, познато је да раде следећи клијенти.

## Са Линукса:

Ремина, Гтк клијент, је доступна као пакет у већини дистрибуција, и такође као flatpak. Користите основне поставке, нарочито за Дубину боје „Automatic“ у поставкама профила повезивања.

Везе, Гтк клијент, је доступан као пакет у већини дистрибуција, и такође као flatpak.

xfreerdp је линијско наредбени клијент доступан као пакет у већини дистрибуција. Опција /network:auto треба да се проследи клијенту на линији наредби.

## Са Мајкрософт Виндоуза:

mstsc је уграђени клијент Виндоуза. Препоручују се основне поставке.

## Са Линукса, Вондоуза или мекОС-а:

Thincast је власнички клијент. Линукс издање је доступно као flatpak. Препоручују се основне поставке.

# Провера везе

У вашем изабраном клијенту, упишите Назив домаћина или ИП адресу.

Ако се број прикључника разликује од 3389, наведите га (address:port).

На многим мрежама треба да додате суфикс „.local“ на назив рачунара да би мрежа радила.

Попуните име корисника и лозинку за Дељење радне површи.

# Зауставите дељење радне површи

Да искључите некога ко прегледа вашу радну површ, пратите кораке испод.

Кликните на изборник система на десној страни на горњој траци.

Кликните Екран се дели.

Кликните Искључи.

# Напредне теме

## Подешавања линије наредби

Помагало grdctl вам омогућава да подесите ваше поставке домаћина у конзолном прозору. За детаље о коришћењу, укуцајте grdctl --help.

## H.264

H.264 видео кодирање веома смањује пропусни опсег. Гномова удаљена радна површ ће користити H.264 када се користи графичка линијска спојка (на захтев протокола), када је клијент подржава, и када је „NVENC“ (шифрер NVIDIA-е) доступан.